Novas poesias dad AI'ons Clalüna

(lr)

"Il tschel sur mai/Der Himmel über mir" è il titel da la nova collecziun da poesias dad Alfons Clalüna. Il poet ch'è naschì a Ftan e stat oz a Samedan, ha adina sa fatschentà cun las ovras dals gronds lirichers. Els èn stads l'impuls principal per sez entschaiver a scriver. Ses segund tom da lirica cuntegna pia puspè tant atgnas poesias sco er translaziuns da poesias d'auturs renumads e "main renumads, forsa sconuschids", sco Clalüna menziunescha.
Sco il titel dal cudesch fa sminuir sa tracti d'ina ovra bilingua. Texts originals e translaziuns alterneschan ed èn ordinads mo tenor puncts da vista tematics. Uschia pon ins per exempel leger la poesia "Tschiera" da Clalüna gist avant "Im Nebel" da Hermann Hesse. Auters lirichers enconuschents ch'ins scuntra èn Rainer Maria Rilke, Heinrich Heine e Conrad Ferdinand Meyer.
Las poesias sa fatschentan cun la vita, il tschiel e terra, il di e la notg e l'ir dal mund. Ellas vegnan illustradas cun ventg fotografias en colur.